France Prešeren

Slovo od mladosti

(interpretacija pesmi po verzih)

Prva kitica

1 Pesnik svoja mladostna leta imenuje dni mojih lepša polovica

2 in pove, da so hitro minila.

3 Cvetje je metafora za srečo, veselje, radost – tega je bilo v njegovi mladosti malo,

4 pa še tisto kar je bilo teh lepih stvari, je kmalu izginilo.

5 Prav tako je imel redko upanje za različne stvari,

6 pogosto pa ga je spremljalo trpljenje.

7 Osrednja podoba njegove mladosti je temna zarja,

8 kljub vsemu, kar nam je v prejšnjih verzih razodel, pa pogreša mladostna leta (temno zarjo).

Druga kitica

1 Zgodaj je spoznal različne stvari v življenju, ki jih ni želel spoznati.

2 Ta spoznanja so umorila veselje v njem.

3 Spoznal je, da čista vest in dobra dejanja nič ne pomenijo,

4 saj jih ljudje zaničujejo.

5 Spoznal je tudi, da je zvesta ljubezen le sen, ni je več poskušal iskati.

6 Ljudje ne spoštujejo pravičnosti, modrosti, učenosti,

7 tudi ne revnih ljudi (device brez dot)

Tretja kitica

1 Ugotovil je, da je težko poskušati živeti srečno,

2 če ti sreča ni naklonjena; če si nesrečen, boš tak tudi ostal

3,4 Če se rodiš kot revež, tudi ostaneš revež.

5 Le, če imaš denar, lahko nekaj postaneš.

6 Človek je vreden toliko, kolikor denarja ima.

7 Spoznal je, da ljudje spoštujejo

8 goljufije in laži.

Četrta kitica

1 Videl je zgoraj zapisane človeške napake ter še grše od teh napak,

2 ki so mu globoko ranile srce.

3 Ko je človek mlad, pa takšne slabe misli

4 hitro pozabi (iz srca spodi in glave).

5 Mlad človek si zida gradove v oblakih (ima svoje sanje),

6 nemogoče se mu zdi mogoče,

7,8 vedno ima upanje in najde izhod iz težav in stisk.

Peta kitica

1 Ko je človek mlad, ne pomisli, da bo življenje hitro

2 odneslo njegove zamisli, sanje, upe.

3 Pozabi na vse slabe in nesrečne stvari, ki so se mu pripetile,

4 pozabi tudi na vse žalostne dogodke.

5 Želeli in delali so za nekaj, kar se ne bo nikoli zgodilo,

6. to so spregledali komaj čez leta, ko so postali stari.

7. Po mladosti, ki jo pesnik primerja s temno zarjo,

8. bo hrepenel in jo pogrešal.